Unissaeläjät
Ain kaipaavat he eräät ihmisparat,
 ja unelmin ja toivoin tahi muistoin alla
 käy raskas tie – jää hukkaan pellot, sarat
 jotk’ muokkaajia vuottaa vuottamalla.

 Puolnukuksiin he kaipaa kaipaamastaan:
 ”Oi unelmaimme täytös meille tuokaa!”
 Mit on, sit ei he ota vastaan,
 mit ole ei, sit tavottain he huokaa.

[Väinö]H[u]pl[i].

Lähde: Työläisnaisen Kevätlehti. 1908. Työläisnainen, Helsinki.

Runot
Väinö Hupli
Työläisnainen
1908